Στάθης Κατσαρός

Ο Στάθης Κατσαρός είναι σκηνοθέτης του ελληνικού κινηματογράφου.

Βιογραφία 
Γεννήθηκε στην Αθήνα, στο Δήμο Ζωγράφου, το 1956. Πατέρας του είναι ο ποιητής   Μιχάλης Κατσαρός  και μητέρα του η ζωγράφος Κούλα Μαραγκοπούλου. Έβγαλε το Δημοτικό στη Μαράσλειο Παιδαγωγική Ακαδημία και το εξατάξιο Γυμνάσιο του  πρότυπου Πειραματικού Σχολείου  Πανεπιστήμιου Αθηνών. Το 1974 μπήκε στην Πάντειο Α.Σ.Π.Ε, από όπου πήρε το πτυχίο Πολιτικών Επιστημών. Το 1978 αποφοίτησε από το Τμήμα σκηνοθεσίας του London Film School. 

Τα χρόνια 1979-1995 εργάζεται σαν εξωτερικός σκηνοθέτης στην Ελληνική τηλεόραση στις εκπομπές Παρασκήνιο, Περισκόπιο, Νέα Πρόσωπα, Τέταρτη Εποχή κ.ά  και παράλληλα σκηνοθετεί δικές του ανεξάρτητες παραγωγές. Το 1988-89 σαν συμπαραγωγός της εταιρείας Orama Media Group παράγει και σκηνοθετεί 78 ωριαίες εκπομπές του  πολιτιστικού μαγκαζίνου της ΕΤ1 Χρώματα. 

Ακόμα, εργάζεται σαν ραδιοσκηνοθέτης στην Ελληνική Ραδιοφωνία, στις παιδικές εκπομπές του Πρώτου Προγράμματος (Τούρτα στον ουρανό  του  Gianni Rodari  κ.ά.) στο Δεύτερο Πρόγραμμα (Ραδιοστούντιο Μπολέρο, με τη Μαριαννίνα Κριεζή ) καθώς και σαν ραδιοφωνικός παραγωγός εκπομπών μουσικής και λόγου στο Τρίτο πρόγραμμα (Ένα πέρασμα στην Ασία ) κ.ά. 

Είναι συνιδρυτής της εταιρείας παραγωγής κινουμένων  σχεδίων Big Bang Toons Animation, (1996).   

Είναι μέλος της Εταιρείας  Ελλήνων Σκηνοθετών.

Διακρίσεις
 
 Βραβείο Καλύτερης Μεγάλου Μήκους Ταινίας, Φεστιβάλ Θεσσαλονίκης 1981, για την ταινία Πετροχημικά, οι καθεδρικές της ερήμου (ανεξάρτητη παραγωγή, συνσκηνοθεσία με Γιώργο Σηφιανό) 
  
 Ειδική Μνεία στο Φεστιβάλ ECOVISION της ΕΟΚ στο Μπέρμιγχαμ (1987), για το ντοκιμαντέρ Caretta-caretta (52΄) παραγωγής ΕΡΤ ΑΕ

Βραβείο Έρευνας και σεναρίου, Ευρωπαϊκό έτος Κινηματογράφου-Τηλεόρασης(1988), για το ντοκιμαντέρ Η κοιλάδα του φθορίου (30΄) παραγωγής ΕΡΤ ΑΕ 

 Σενάριό του με τίτλο Στη στεριά δε ζει το ψάρι (FISH OUT OF WATER) επελέγη ανάμεσα σε άλλα 72 από τα Βαλκάνια, για να παρουσιαστεί στις εκδηλώσεις του Balkan Fund, που οργανώθηκε στο πλαίσιο του Φεστιβάλ Θεσσαλονίκης 2006.

Άλλες δράσεις
Είναι συγγραφέας του βιβλίου Σινεμά και Δεινόσαυροι, εκδόσεις Αιγόκερως, 1994. Έχει γράψει άρθρα στο περιοδικό Τραμ, στην Αυγή, τους Δρόμους της Αριστεράς, στο Νέο Επίπεδο και σε άλλα έντυπα.  Έλαβε ενεργό μέρος στο κίνημα για μια ελεύθερη ΕΡΤ  Έχει γράψει στίχους  (Πάρε με ουρανέ, σε μουσική Δημήτρη Παπαδημητρίου, για το σίριαλ Η ζωή που δεν έζησα) καθώς και  στίχους και μουσική για τις ανέκδοτες ενότητες τραγουδιών Καμπαρέ Τουρκομπαρόκ, Χαίρε,Η Λίμνη.

Φιλμογραφία

Παραπομπές

Εξωτερικοί σύνδεσμοι 
 Πετροχημικά ,οι Καθεδρικές της Ερήμου  http://www.youtube.com/watch?v=O3eowW5z0Yg

 Ο Ζεϊμπέκικος (Παρασκήνιο)  http://www.youtube.com/watch?v=HA52kgs-8pM#t=158
 Πάρε με ουρανέ Δημήτρης Παπαδημητρίου-Στάθης Κατσαρός   http://www.youtube.com/watch?v=R-ryPmnSE-c
 Ήταν αργά-ΥouTube   http://www.youtube.com/watch?v=O254lPugsvU&list=UUIEfWoQdJS5qFM80QvhKm8Q
 Ωραία αρχιτεκτόνισσα-YouTube http://www.youtube.com/watch?v=BEOtCBPpb3c
 Η Λίμνη (Ερωτικό)-YouTube  http://www.youtube.com/watch?v=B-9N772cmyA
 Chickentown, κινουμενα σχέδια.  http://www.greekanimation.com/movies/chickentown/
 Το μακρύ ταξίδι της Δημοκρατίας και το αντι-λιοντάρι . Άρθρο. Δρόμος της αριστεράς. https://web.archive.org/web/20160304095316/http://www.e-dromos.gr/%CF%84%CE%B1%CE%BE%CE%AF%CE%B4%CE%B9-%CF%83%CF%84%CE%B1-%CE%B2%CE%AC%CE%B8%CE%B7-%CF%84%CE%B7%CF%82-%CE%BD%CF%8D%CF%87%CF%84%CE%B1%CF%82-%CF%83%CF%84%CE%AC%CE%B8%CE%B7%CF%82-%CE%BA%CE%B1%CF%84%CF%83/
 Από το αρχείο. Κάποιες τυχαίες φωτογραφίες, κριτικές και δημοσιεύσεις. https://stathiskats.wordpress.com/

Έλληνες σκηνοθέτες